ข้อบังคับมหาวิทยาลัยเทคโนโลยีราชมงคลธัญบุรีข้อบังคับมหาวิทยาลัยเทคโนโลยีราชมงคลธัญบุรีว่าด้วยเครื่องแบบ เครื่องหมายและเครื่องแต่งกายนักศึกษาพ.ศ. ๒๕๔๙ โดยที่เป็นการสมควรกำหนดเครื่องแบบเครื่องหมายและเครื่องแต่งกายนักศึกษาฉะนั้นอาศัยอำนาจตามความในมาตรา ๑๗ (๒) และมาตรา ๖๐ แห่งพระราชบัญญัติมหาวิทยาลัยเทคโนโลยีราชมงคลพ.ศ. ๒๕๔๘ และโดยมติสภามหาวิทยาลัยเทคโนโลยีราชมงคลธัญบุรี ในการประชุมครั้งที่ ๒/๒๕๔๙เมื่อวันที่ ๒๐ กุมภาพันธ์ ๒๕๔๙ จึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลธัญบุรีว่าด้วยเครื่องแบบเครื่องหมาย และเครื่องแต่งกายนักศึกษา พ.ศ. ๒๕๔๙ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบังคับนี้มหาวิทยาลัย หมายความว่า มหาวิทยาลัยเทคโนโลยีราชมงคลธัญบุรีอธิการบดี หมายความว่า อธิการบดีมหาวิทยาลัยเทคโนโลยีราชมงคลธัญบุรีนักศึกษา หมายความว่า นักศึกษามหาวิทยาลัยเทคโนโลยีราชมงคลธัญบุรีส่วนราชการ หมายความว่า คณะ สถาบัน วิทยาลัย หรือส่วนราชการที่เรียกชื่ออย่างอื่นที่มีฐานะเทียบเท่าคณะที่มีหน้าที่จัดการเรียนการสอน และให้หมายรวมถึง วิทยาเขตในสังกัดที่มีอยู่ในวันที่พระราชบัญญัติมหาวิทยาลัยเทคโนโลยีราชมงคลพ.ศ. ๒๕๔๘ ประกาศในราชกิจจานุเบกษาข้อ๔ เครื่องแบบ เครื่องหมาย และเครื่องแต่งกายนักศึกษาตามข้อบังคับนี้ให้ใช้บังคับกับผู้ที่เป็นนักศึกษาปัจจุบัน สำหรับนักศึกษาปริญญาตรีภาคสมทบหรือภาคพิเศษและนักศึกษาระดับสูงกว่าปริญญาตรีสามารถใช้เครื่องแบบ เครื่องหมายหรือเครื่องแต่งกายแบบปกติตามข้อบังคับนี้หรือแต่งกายสุภาพก็ได้ข้อ๕ เครื่องแต่งกาย แบบปกติกนักศึกษาชาย ให้มีลักษณะ ดังนี้(๑) เสื้อเชิ้ตสีขาวแขนสั้นเพียงข้อศอก ปลายแขนปล่อยตรงไม่ผ่าปลายแขนหรือแขนยาวถึงข้อมือไม่พับปลายแขน ไม่รัดรูปและไม่หลวมเกินไป ไม่มีลวดลาย ไม่บางเกินสมควรผ่าอกตรงโดยตลอด ติดกระดุม ๕ เม็ด มีกระเป๋าขนาดพอเหมาะที่อกเสื้อเบื้องซ้าย ตัวเสื้อมีความยาวเพียงพอสำหรับให้กางเกงทับได้เวลาสวมให้สอดชายเสื้อไว้ในกางเกงให้เรียบร้อย(๒) กางเกงขายาว แบบสากลทรงสุภาพ ไม่รัดรูปมีหูเข็มขัด เย็บด้วยผ้าสีเดียวกับกางเกง ไม่พับปลายขา ผ้าเนื้อเรียบไม่มีลวดลาย สีกรมท่าสีดำ หรือสีเทาเข้ม(๓) เข็มขัดหนังสีดำ หัวเข็มขัดสีเงิน มีลายดุนนูนตราสัญลักษณ์มหาวิทยาลัยมีปลอกสีเดียวกับเข็มขัดสำหรับสอดปลายเข็มขัด(๔) ถุงเท้าสีดำ หรือสีที่กลมกลืนกับรองเท้า ไม่มีลวดลาย(๕) รองเท้าหนังหุ้มส้นสีดำ ไม่มีลวดลาย ทรงสุภาพขนักศึกษาหญิง ให้มีลักษณะ ดังนี้(๑) เสื้อเชิ้ตสีขาว ไม่รัดรูปและไม่หลวมเกินไป ไม่มีลวดลาย ไม่บางเกินสมควรผ่าอกตรงโดยตลอด แขนสั้นเพียงข้อศอก ปลายแขนปล่อยตรง ไม่ผ่าปลายแขน ติดกระดุมสีเงินลายดุนนูนตราสัญลักษณ์มหาวิทยาลัยตัวเสื้อมีความยาวเพียงพอสำหรับให้กระโปรงทับได้ เวลาสวมให้สอดชายเสื้อไว้ในกระโปรงให้เรียบร้อย(๒) เข็มกลัดเสื้อตราสัญลักษณ์มหาวิทยาลัย กลัดบนอกเสื้อเบื้องซ้าย(๓) กระโปรงทรงตรง เอวสูง ด้านหลังผ่าป้ายแบบสุภาพ ไม่รัดรูป ยาวเสมอเข่าผ้าเนื้อเรียบ ไม่มีลวดลาย สีกรมท่า สีดำ หรือสีเทาเข้ม(๔) เข็มขัดหนังสีดำ หรือสีน้ำตาล หัวเข็มขัดสีเงิน มีลายดุนนูนตราสัญลักษณ์มหาวิทยาลัยมีปลอกสีเดียวกับเข็มขัด สำหรับสอดปลายเข็มขัด(๕) รองเท้าหนังหุ้มส้นสีดำ ไม่มีลวดลาย ทรงสุภาพข้อ๖ เครื่องแต่งกายชุดปฏิบัติการหรือชุดกีฬา ให้เป็นไปตามที่ส่วนราชการกำหนดข้อ๗ เครื่องแต่งกายในงานพิธีกนักศึกษาชาย ให้มีลักษณะ ดังนี้(๑) เสื้อเชิ้ตสีขาวแขนยาวถึงข้อมือ ไม่พับปลายแขน ไม่รัดรูปและไม่หลวมเกินไปไม่มีลวดลาย ผ่าอกตรงโดยตลอด ติดกระดุม ๕ เม็ด มีกระเป๋าขนาดพอเหมาะที่อกเสื้อเบื้องซ้ายตัวเสื้อมีความยาวเพียงพอสำหรับให้กางเกงทับได้ เวลาสวมให้สอดชายเสื้อไว้ในกางเกงให้เรียบร้อย(๒) เนคไทสีน้ำเงินเข้ม กลัดเข็มตราสัญลักษณ์มหาวิทยาลัย(๓) กางเกงขายาวแบบสากลทรงสุภาพ เช่นเดียวกับเครื่องแต่งกายแบบปกติสีกรมท่าหรือสีตามที่ส่วนราชการกำหนด(๔) เข็มขัดหนังสีดำ หัวเข็มขัดสีเงินมีลายดุนนูนตราสัญลักษณ์มหาวิทยาลัยมีปลอกสีเดียวกับเข็มขัดสำหรับสอดปลายเข็มขัด(๕) ถุงเท้าสีดำ ไม่มีลวดลาย(๖) รองเท้าหนังหุ้มส้นสีดำ ไม่มีลวดลาย ทรงสุภาพขนักศึกษาหญิง ให้มีลักษณะ ดังนี้(๑) เสื้อเชิ้ตสีขาว ไม่รัดรูปและไม่หลวมเกินไป ไม่มีลวดลาย ไม่บางเกินสมควรผ่าอกตรงโดยตลอดแขนสั้นเพียงข้อศอก ปลายแขนปล่อยตรง ไม่ผ่าปลายแขน ติดกระดุมสีเงินลายดุนนูนตราสัญลักษณ์มหาวิทยาลัยและกลัดกระดุมคอเสื้อ ตัวเสื้อมีความยาวเพียงพอสำหรับให้กระโปรงทับได้ เวลาสวมให้สอดชายเสื้อไว้ในกระโปรงให้เรียบร้อย(๒) เข็มกลัดเสื้อตราสัญลักษณ์มหาวิทยาลัย กลัดบนอกเสื้อเบื้องซ้าย(๓) กระโปรงทรงตรง เช่นเดียวกับเครื่องแต่งกายแบบปกติ สีกรมท่า หรือสีตามที่ส่วนราชการกำหนด(๔) เข็มขัดหนังสีดำ หัวเข็มขัดสีเงินมีลายดุนนูนตราสัญลักษณ์มหาวิทยาลัยมีปลอกสีเดียวกับเข็มขัดสำหรับสอดปลายเข็มขัด(๕) ถุงน่องสีเนื้อ ไม่มีลวดลาย(๖) รองเท้าหนังหุ้มส้นสีดำ ไม่มีลวดลาย ทรงสุภาพข้อ๘ เครื่องแต่งกายในงานพิธีพระราชทานปริญญาบัตรกบัณฑิตที่เป็นข้าราชการหรือพนักงานของรัฐ(๑) แต่งกายชุดเครื่องแบบข้าราชการปกติขาว หรือเครื่องแบบพนักงานของรัฐ(๒) บัณฑิตที่รับราชการทหาร ตำรวจ ให้แต่งกายตามที่ต้นสังกัดกำหนด(๓) สวมครุยปริญญาทับเครื่องแต่งกายขบัณฑิตชายที่ไม่ได้เป็นข้าราชการ หรือพนักงานของรัฐ(๑) เสื้อราชปะแตนสีขาว(๒) กางเกงขายาวสีขาว แบบสากลทรงสุภาพ(๓) มีแผงคอ ตามแบบที่กำหนดประดับเข็มตราสัญลักษณ์มหาวิทยาลัยสีเงิน สูง ๓.๕เซนติเมตร ทับบนแผงคอทั้งสองข้าง(๔) กระดุมเสื้อสีเงินลายดุนนูนตราสัญลักษณ์มหาวิทยาลัย(๕) ถุงเท้าสีดำ ไม่มีลวดลาย(๖) รองเท้าหนังหุ้มส้นสีดำ ไม่มีลวดลาย ทรงสุภาพ(๗) สวมครุยปริญญาทับเครื่องแต่งกายคบัณฑิตหญิงที่ไม่ได้เป็นข้าราชการ หรือพนักงานของรัฐ(๑) ให้แต่งกายเช่นเดียวกับการแต่งกายในงานพิธี(๒) สวมครุยปริญญาทับเครื่องแต่งกายงบัณฑิตหญิงมีครรภ์(๑) เสื้อสีขาวเกลี้ยง ไม่บางเกินสมควร ผ่าอกตลอด ตัวเสื้อยาวคลุมท้องแขนปล่อยธรรมดาแบบแขนเชิ้ตเวลาสวมให้ปล่อยชายเสื้อไว้นอกกระโปรง(๒) กระโปรงแบบสุภาพ สีกรมท่า ไม่มีลวดลาย ไม่รัดรูป ความยาวต่ำกว่าเข่า ๓ นิ้วชายเสมอกัน(๓) ถุงน่องสีเนื้อ ไม่มีลวดลาย(๔) รองเท้าหนังหุ้มส้นสีดำ ไม่มีลวดลาย ทรงสุภาพ(๕) สวมครุยปริญญาทับเครื่องแต่งกายข้อ๙ ตราสัญลักษณ์มหาวิทยาลัย ให้เป็นไปตามที่กำหนดในข้อบังคับมหาวิทยาลัยว่าด้วยตราสัญลักษณ์ข้อ๑๐ ให้ใช้ตราสัญลักษณ์มหาวิทยาลัย ประกอบเครื่องแต่งกายนักศึกษาทั้งชายและหญิงดังต่อไปนี้(๑) เข็มตราสัญลักษณ์มหาวิทยาลัย นักศึกษาหญิงใช้กลัดบนอกเสื้อเบื้องซ้าย ให้มีขนาดและสีดังนี้-ความสูงของตราสัญลักษณ์ ๓.๕ เซนติเมตร-ตราสัญลักษณ์มหาวิทยาลัยทำด้วยโลหะลายดุนนูนชุบสีทอง ส่วนพื้นของพระราชลัญจกรและดอกบัวลงยาสีน้ำเงินส่วนพื้นของชื่อมหาวิทยาลัยลงยาสีขาว(๒) เข็มกลัดเนคไทตราสัญลักษณ์มหาวิทยาลัยทำด้วยโลหะลายดุนนูนชุบสีทอง ขนาดเส้นผ่าศูนย์กลาง๑.๙ เซนติเมตร(๓) หัวเข็มขัดตราสัญลักษณ์มหาวิทยาลัย ทำด้วยโลหะชุบสีเงิน เป็นรูปสี่เหลี่ยมผืนผ้าขนาดกว้าง ๔.๕ เซนติเมตร ยาว ๔.๘ เซนติเมตร ภายในสี่เหลี่ยมเป็นตราสัญลักษณ์มหาวิทยาลัยลายดุนนูน(๔) กระดุมเสื้อนักศึกษาหญิง ทำด้วยโลหะชุบสีเงิน ขนาดเส้นผ่าศูนย์กลาง ๑.๘เซนติเมตร มีลักษณะกลมมน ขอบเกลี้ยง ภายในเป็นตราสัญลักษณ์มหาวิทยาลัยลายดุนนูน(๕) แผงคอบัณฑิตชาย มีลักษณะเป็นรูปสี่เหลี่ยมผืนผ้า ปลายแหลม พื้นแผงทำด้วยผ้าสักหลาดสีน้ำเงินเข้มกว้าง ๔ เซนติเมตร ตรงกลางผ้าสักหลาดมีแถบทอง กว้าง ๑ เซนติเมตร ที่ริมแถบทองทั้งสองข้างมีเส้นไหมกลมสีตามสาขาวิชา กว้าง ๐.๓ เซนติเมตร ประดับเข็มตราสัญลักษณ์มหาวิทยาลัยสีเงินสูง ๓.๕เซนติเมตร ทับบนแผงคอทั้งสองข้างข้อ๑๑ การแต่งกายที่มิได้กำหนดไว้ในข้อบังคับนี้ ให้อยู่ในดุลยพินิจของอธิการบดีโดยทำเป็นประกาศมหาวิทยาลัยข้อ๑๒ ให้อธิการบดีเป็นผู้รักษาการตามข้อบังคับนี้ประกาศ ณ วันที่ ๒๗มีนาคม พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๓ มิถุนายน ๒๕๕๔[๑] ราชกิจจานุเบกษาเล่ม ๑๒๓/ตอนที่ ๔๔ ง/หน้า ๕๖/๒๗ เมษายน ๒๕๔๙